  Виталий Пронин 4 сюрс мурт чаклаз югдурез быръёнъёс дыръя. Агитация нуон вакытэ полицие вуиз 162 ӝожтӥськон, ивортӥз журналистъёслы общественной порядокез чакланъя полицилэн кивалтӥсезлэн воштӥсез Сергей Козлов.Ӝожтӥськонъёс пӧлысь куд-ог учыръёс кыл вӧлдон понна гинэ верамын ӧй вал. 36 учыръя протокол гожтэмын но уж ӝутэмын. Пӧлысьтыз тросэз герӟаськемын пӧям газет но листовка поттонэн-люкылонэн.Кудӟемъёс быръёнъя участокъёсын вал, но мултэс ӧз аляктэ. Куинь муртэ гинэ - Вотка городысь но Ижысь Устинов ёросысь пиосмуртъёсты - куара сётон интыысь поттыны юрттӥзы полициын ужасьёс.Нош Дэри ёросысь Хохряки посёлокын бюллетеньёсты лыдъян вакытэ тыл кысӥз. Комиссия ужзэ азьланьтӥз, фонарикъёсын югдытыса. Быръёнъя участокысь полицейской доры эшшо югдурез утисьёсты лэзизы. Ярам, 30 минут куспын тыл сётыны быгатӥзы, лыдъясь комиссия ужзэ азьланьтӥз.Елена Скворцова.  Теги: Быръёнъёс Дэри  